pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้บริหารระดับสูงของกระทรวงอุตสาหกรรม ร่วมมอบของที่ระลึกให้แก่ปลัดกระทรวงอุตสาหกรรม ในโอกาสเกษียณอายุราชการ
วันศุกร์ที่ 29 กันยายน 2560
ผู้บริหารระดับสูงของกระทรวงอุตสาหกรรม ร่วมมอบของที่ระลึกให้แก่ปลัดกระทรวงอุตสาหกรรม ในโอกาสเกษียณอายุราชการ
ผู้บริหารระดับสูงของกระทรวงอุตสาหกรรม ร่วมมอบของที่ระลึกให้แก่ปลัดกระทรวงอุตสาหกรรม ในโอกาสเกษียณอายุราชการ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
วันนี้ 29 กันยายน 2560 นางสาวนิสากร จึงเจริญธรรม รองปลัดกระทรวงอุตสาหกรรม พร้อมด้วยคณะผู้บริหารและข้าราชการ สํานักงานปลัดกระทรวงอุตสาหกรรม ร่วมมอบของที่ระลึกให้แก่นายสมชาย หาญหิรัญ ปลัดกระทรวงอุตสาหกรรม ในโอกาสที่เกษียณอายุราชการ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกฯ ห่วงใยสวัสดิการประชาชนทุกกลุ่ม พร้อมรับฟังข้อเรียกร้องดูแลสิทธิประโยชน์ลูกจ้างเหมาบริการ มอบหน่วยงานไปพิจารณา แนะทุกฝ่ายหาทางออกตามข้อเท็จจริงและความเป็นไปได้
วันเสาร์ที่ 19 พฤษภาคม 2561
นายกฯ ห่วงใยสวัสดิการประชาชนทุกกลุ่ม พร้อมรับฟังข้อเรียกร้องดูแลสิทธิประโยชน์ลูกจ้างเหมาบริการ มอบหน่วยงานไปพิจารณา แนะทุกฝ่ายหาทางออกตามข้อเท็จจริงและความเป็นไปได้
นายกฯ ห่วงใยสวัสดิการประชาชนทุกกลุ่ม พร้อมรับฟังข้อเรียกร้องดูแลสิทธิประโยชน์ลูกจ้างเหมาบริการ มอบหน่วยงานไปพิจารณา แนะทุกฝ่ายหาทางออกตามข้อเท็จจริงและความเป็นไปได้
วันนี้ (19 พ.ค. 61) พลเอก ประยุทธ์ จันทร์โอชา นายกรัฐมนตรี กล่าวถึงข้อเรียกร้องของประธานเครือข่ายประกันสังคมคนทํางาน (คปค.) และสภาองค์การลูกจ้างพัฒนาแรงงานแห่งประเทศไทย ที่ต้องการให้ภาครัฐดูแลสิทธิประโยชน์และสวัสดิการแก่กลุ่มลูกจ้างเหมาบริการในส่วนราชการ ซึ่งมีอยู่ประมาณ 4 - 5 แสนคน ว่า “รัฐบาลห่วงใยประชาชนทุกกลุ่ม โดยออกกฎหมายและระเบียบข้อบังคับต่าง ๆ เพื่อเปิดโอกาสให้ทุกคนได้รับสวัสดิการอย่างทั่วถึง แต่บางทีอาจรู้สึกว่าไม่เท่าเทียมกัน จึงต้องไปดูข้อเท็จจริงด้วยว่าเป็นเพราะอะไร อย่างไรก็ตาม จะมอบหมายให้หน่วยงานที่เกี่ยวข้องไปพิจารณาเรื่องนี้บนพื้นฐานความเป็นไปได้”
นายกรัฐมนตรีได้รับรายงานว่า ลูกจ้างเหมาบริการเป็นการดําเนินการตามมาตรการปรับขนาดกําลังคนภาครัฐ ซึ่งเป็นมติ ครม.เมื่อ 26 พ.ค.41 ที่ให้ส่วนราชการยุบตําแหน่งข้าราชการที่เกษียณอายุ และลูกจ้างประจําที่ว่างลง โดยให้ทบทวนงานที่สามารถถ่ายโอนให้เอกชนรับไปดําเนินงานแทน จึงเป็นที่มาของการจ้างเหมาบริการ ซึ่งยึดถือปฏิบัติกันมาทุกรัฐบาล
ทั้งนี้ ลักษณะงานที่จ้าง คือ การซื้อบริการจากผู้รับจ้างเป็นรายชิ้น เช่น งานรักษาความปลอดภัย งานทําความสะอาด งานแปล ผลิตเอกสาร งานผลิตสื่อประชาสัมพันธ์ ฯลฯ โดยการจ้างเหมาเอกชนดําเนินงานนี้ยึดระเบียบสํานักนายกรัฐมนตรีว่าด้วยการพัสดุ พ.ศ. 2535 และที่แก้ไขเพิ่มเติม ซึ่งมุ่งผลสําเร็จของงานที่ว่าจ้างภายในช่วงเวลาที่กําหนดตามสัญญาการจ้างเท่านั้น เอกชนผู้รับจ้างไม่ต้องอยู่ภายใต้ระเบียบข้อบังคับที่ลูกจ้างของส่วนราชการโดยทั่วไปต้องถือปฏิบัติ
เมื่อไม่อยู่ในระเบียบดังกล่าว ผู้รับจ้างทําของจึงไม่ใช่บุคลากรภาครัฐ และไม่ได้รับสิทธิประโยชน์เหมือนกับที่ข้าราชการ ลูกจ้างส่วนราชการ และบุคลากรอื่นของรัฐ รวมทั้งไม่มีความสัมพันธ์กับส่วนราชการในลักษณะนายจ้างและลูกจ้างตาม พ.ร.บ.ประกันสังคม พ.ศ. 2533 และที่แก้ไขเพิ่มเติม ส่วนราชการจึงไม่อยู่ในบังคับที่จะต้องนําส่งเงินสมทบในส่วนของผู้ว่าจ้างเข้ากองทุนประกันสังคม
“นายกฯ ย้ําว่า หากผู้รับจ้างประสงค์ที่จะรับสิทธิประโยชน์ของผู้ประกันตน ก็สามารถสมัครเป็นผู้ประกันตนตามมาตรา 40 ของ พ.ร.บ. ประกันสังคมได้ โดยจ่ายเงินสมทบเอง เช่น จ่ายเดือนละ 300 บาท ก็จะได้รับเงินทดแทนหากต้องหยุดงานเพราะเจ็บป่วยหรือเกิดอุบัติเหตุ วันละ 300 บาท รวมทั้งเงินสงเคราะห์บุตร เงินทดแทนการทุพพลภาพ เงินค่าทําศพ ฯลฯ ส่วนสิทธิรักษาพยาบาลก็สามารถใช้สิทธิหลักประกันสุขภาพหรือบัตรทองได้เช่นเดียวกับคนไทยทุกคน”
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 18 พฤษภาคม 2563 [กระทรวงสาธารณสุข]
วันจันทร์ที่ 18 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 18 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 18 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่18 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทย วันนี้มีผู้ติดเชื้อรายใหม่ 3 ราย เป็นผู้มีประวัติสัมผัสกับผู้ติดเชื้อรายก่อนหน้านี้ (พบที่ จ.นนทบุรี 2 ราย, ภูเก็ต 1 ราย) มีผู้ป่วยกลับบ้านได้ 1 ราย รวมกลับบ้านสะสม 2,857 ราย คิดเป็นร้อยละ 94.26 ทําให้ขณะนี้มีผู้ป่วยที่ยังรักษาอยู่ในโรงพยาบาล 118 รายหรือคิดเป็นร้อยละ 3.89 ของผู้ป่วยทั้งหมด ไม่มีผู้เสียชีวิตเพิ่ม ผู้เสียชีวิตสะสม 56 ราย รวมผู้ป่วยสะสม 3,031 ราย
จากรายงานผู้ติดเชื้อวันนี้ พบว่าในจํานวนนี้ 1 ราย เป็นผู้ที่มีประวัติสัมผัสใกล้ชิดกับผู้ติดเชื้อรายที่ผ่านมา ส่วนอีก 2 ราย สัมผัสจากการเป็นเพื่อนร่วมงานทํางานในสถานที่เดียวกัน แสดงให้เห็นว่าในสถานที่ทํางานนั้นยังมีความเสี่ยงที่จะอาจเกิดการแพร่เชื้อขึ้นได้ โดยมีปัจจัยหลัก คือ พฤติกรรมของพนักงาน/เจ้าหน้าที่ภายในสํานักงาน โดยเฉพาะกลุ่มเพื่อนที่มีความสนิทสนมอยู่ใกล้ชิดโดยไม่สวมใส่หน้ากากอนามัย/หน้ากากผ้า ดังนั้น เพื่อเป็นการสร้างปราการด่านสุดท้ายสําหรับป้องกันเชื้อโรคเข้าสู่ร่างกาย การสวมหน้ากากอนามัย/หน้ากากผ้าตลอดเวลาขณะที่ออกนอกบ้าน หรืออยู่ในสถานที่ทํางาน การเว้นระยะห่าง หลีกเลี่ยงการรวมกลุ่มรับประทานอาหาร ล้างมือบ่อย ๆ คือสิ่งสําคัญ และขอให้ปฏิบัติอย่างเคร่งครัด ตั้งการ์ดให้มั่น การ์ดอย่าตก เพื่อลดโอกาสเสี่ยงในการติดเชื้อจากผู้ใกล้ชิดและเพื่อนร่วมงาน และลดจํานวนผู้ติดเชื้อรายใหม่ที่อาจเกิดขึ้นได้
****************************** 18 พฤษภาคม2563
*******************************************
รัฐบาลไทย-ข่าวทำเนียบรัฐบาล-นายกฯ ย้ำพร้อมผลักดันความร่วมมือด้านสาธารณสุขกับไนจีเรีย
วันอังคารที่ 21 กรกฎาคม 2563
นายกฯ ย้ําพร้อมผลักดันความร่วมมือด้านสาธารณสุขกับไนจีเรีย
นายกฯ ย้ําพร้อมผลักดันความร่วมมือด้านสาธารณสุขกับไนจีเรีย
วันนี้ (วันที่ 20 กรกฎาคม 2563) เวลา 13.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายอาห์เมด นูฮู บามัลลี (H.E. Mr. Ahmed Nuhu Bamalli) เอกอัครราชทูตสหพันธ์สาธารณรัฐไนจีเรียประจําประเทศไทย
เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่ออําลาในโอกาสพ้นหน้าที่ ภายหลังเสร็จสิ้นการหารือ ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี กล่าวสรุปสาระสําคัญ ดังนี้
นายกรัฐมนตรีกล่าวขอบคุณเอกอัครราชทูตฯ ที่ได้ปฏิบัติงานอย่างแข็งขันตลอดระยะเวลา 3 ปีของการดํารงตําแหน่ง ถือเป็นกําลังสําคัญที่ช่วยส่งเสริมความสัมพันธ์อันดีระหว่างไทยและไนจีเรียที่มีมากว่า 49 ปีให้ใกล้ชิดมากยิ่งขึ้น โดยเฉพาะความร่วมมือด้านเศรษฐกิจ ซึ่งเอกอัครราชทูตฯ เป็นผู้มีบทบาทสําคัญในการส่งเสริมให้ภาคเอกชนไทยได้เข้าทําธุรกิจในไนจีเรีย ซึ่งปัจจุบันมีผู้ประกอบการไทยเข้าลงทุนในไนจีเรียแล้ว 3 ราย ซึ่งไทยพร้อมสนับสนุนและสานต่อความร่วมมือระหว่างกันให้มีความก้าวหน้าต่อไป พร้อมฝากความระลึกถึง นายมูฮัมมาดู บูฮารี (H.E. Mr. Muhammadu Buhari) ประธานาธิบดีสหพันธ์สาธารณรัฐไนจีเรีย ซึ่งเชื่อมั่นว่าจะสามารถแก้ไขปัญหาสถานการณ์โรคโควิด-19 ได้ในเร็ววัน และรัฐบาลไทยพร้อมที่จะให้ความร่วมมือด้านสาธารณสุขกับไนจีเรียเพื่อแลกเปลี่ยนประสบการณ์การควบคุมการแพร่ระบาดของโรคโควิด-19 อย่างครอบคลุมทุกมิติ
เอกอัครราชทูตฯ ขอบคุณรัฐบาลไทยที่ให้ความร่วมมือและสนับสนุนการดําเนินงานมาโดยตลอด พร้อมชื่นชมการแก้ไขสถานการณ์โรคโควิด-19 ซึ่งแสดงให้เห็นถึงความสําเร็จในการบริหารจัดการของนายกรัฐมนตรี และศักยภาพทางสาธารณสุขของไทย ไนจีเรียสนใจที่จะมีความร่วมมือในด้านของระบบสุขภาพ และการรักษาพยาบาลกับรัฐบาลไทย และโรงพยาบาลในไทย ซึ่งนายกรัฐมนตรีให้ความมั่นใจว่าไทยพร้อมให้ความร่วมมือเพราะเป็นด้านที่รัฐบาลไทยมีความเชี่ยวชาญ
ทั้งนี้ ไนจีเรียได้ชื่นชมศักยภาพด้านอื่น ๆ ของไทย และเห็นโอกาสในการเพิ่มพูนความร่วมมือกันอย่างต่อเนื่อง ด้านการเกษตร ข้าวของไทยที่ได้รับความนิยมในไนจีเรีย ซึ่งความร่วมมือกันจะเป็นโอกาสในการสร้างความมั่นคงทางด้านอาหารร่วมกัน ด้านการศึกษา ไทยพร้อมส่งเสริมความร่วมมือระหว่างสถาบันการศึกษาเพื่อการพัฒนาให้กับไนจีเรีย ด้านการค้าและการลงทุน ทั้งสองฝ่ายพร้อมมีความร่วมมือโดยจะเน้นในสาขาที่ภาคเอกชนของทั้งสองประเทศสนใจ ด้านพลังงาน ไนจีเรียพร้อมที่จะสนับสนุนแหล่งปิโตเลียม และไทยพร้อมเผยแพร่หลักปรัชญาของเศรษฐกิจพอเพียง ซึ่งไนจีเรียสามารถนําไปประยุกต์ใช้เพื่อช่วยส่งเสริมการพัฒนาของประเทศได้
ในช่วงท้ายนายกรัฐมนตรีเชื่อมั่นว่าทั้งสองประเทศสามารถที่จะเป็นศูนย์กลาง ในการกระจายสินค้าอุปโภคบริโภคระหว่างกันได้ ซึ่งจะสามารถขยายความร่วมมือด้านการตลาดระหว่างกันได้มากขึ้น โดยเฉพาะอย่างยิ่งผ่านยุทธศาสตร์ความร่วมมือทางเศรษฐกิจ อิรวดี-เจ้าพระยา-แม่โขง ระหว่างกัมพูชา ลาว เมียนมา ไทย และเวียดนาม (Ayeyawady - Chao Phraya - Mekong Economic Cooperation Strategy: ACMECS)
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 29 พฤษภาคม 2563 [กระทรวงสาธารณสุข]
วันศุกร์ที่ 29 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 29 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 29 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่29 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่เพิ่ม 11 ราย ทั้งหมดเป็นคนไทยที่เดินทางกลับจากประเทศคูเวตและได้เข้ารับการเฝ้าระวังกักตัวในสถานที่รัฐจัดให้ ไม่มีผู้ป่วยกลับบ้าน ทําให้มีผู้ป่วยกลับบ้านสะสม 2,945 ราย หรือคิดเป็นร้อยละ 95.74 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาลจํานวน 74 ราย หรือร้อยละ 2.41 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 57 ราย มีผู้ป่วยสะสมทั้งสิ้น 3,076 ราย
หลังจากที่รัฐบาลประกาศมาตรการผ่อนปรนในระยะที่ 2 หลายสถานประกอบการสามารถปฏิบัติตามมาตรการได้เป็นอย่างดี อาทิ ห้างสรรพสินค้า สถานเสริมความงาม คลินิกเวชกรรม ส่วนสถานที่สาธารณะ เช่น ตลาดนัด สถานที่ออกกําลังกาย ยังถือว่ามีความเสี่ยง ขอให้ประชาชนเข้มมาตรการหากเข้าใช้บริการ อย่างไรก็ตามรัฐบาลจะมีการผ่อนปรนมาตรการในระยะที่ 3 สําหรับกิจการหรือกิจกรรมที่มีความเสี่ยงสูง ซึ่งมีการพิจารณาในวันนี้ (29 พฤษภาคม 2563) และอนุญาตให้เปิดบริการได้ กระทรวงสาธารณสุขขอเน้นย้ําให้เจ้าของกิจการทุกแห่งเตรียมความพร้อมในมาตรการป้องกันการแพร่กระจายเชื้อ ทั้งจากผู้รับบริการและผู้ให้บริการ เพื่อสร้างความมั่นใจให้ประชาชน โดยปฏิบัติตามมาตรการ อาทิ การวัดไข้คัดกรองทุกคนที่เข้าพื้นที่ และให้สวมหน้ากากอนามัย/หน้ากากผ้า จัดทางเข้าออกทางเดียว จัดตั้งจุดวางแอลกอฮอล์เจลล้างมือ จัดพื้นที่ให้บริการโดยเว้นระยะห่าง 1-2 เมตร จํากัดจํานวนคนและระยะเวลาการรับบริการแต่ละครั้ง มีการทําความสะอาดพื้นผิวที่มีการสัมผัสร่วมกัน เช่น ราวบันได ราวจับ ปุ่มกดลิฟต์ ห้องน้ํา ก๊อกน้ํา โต๊ะ ทุก 2 ชั่วโมง เป็นต้น เนื่องจากอาจมีละอองน้ํามูก น้ําลาย ที่มาสัมผัสพื้นผิวเหล่านี้ ทําให้เกิดความเสี่ยงที่จะติดเชื้อโควิด 19 ได้
ส่วนประชาชนจะต้องการ์ดไม่ตก ขอให้รักษาสุขอนามัยส่วนตัวที่ได้ปฏิบัติเป็นอย่างดีมาตลอด ทั้งการสวมหน้ากาก ล้างมือให้สะอาด และการเว้นระยะห่างระหว่างผู้อื่น ไม่นํามือมาสัมผัสใบหน้า ตา จมูก ปาก และปฏิบัติตามข้อกําหนดของสถานที่อย่างเคร่งครัดเพื่อความปลอดภัย เมื่อเข้ารับบริการในสถานที่ต่างๆ ให้ลงทะเบียนเข้า-ออก ในแพลตฟอร์มไทยชนะที่รัฐบาลจัดทําขึ้น เพราะหากป่วยจะง่ายต่อการสอบสวนโรคและติดตามผู้สัมผัสเข้าสู่ระบบการเฝ้าระวังโรคได้รวดเร็ว
******************************29 พฤษภาคม 2563
************************************
รัฐบาลไทย-ข่าวทำเนียบรัฐบาล-รองปลัดวรวรรณฯ เป็นประธานการประชุมคณะกรรมการติดตามและกำกับดูแลการพัฒนาระบบราชการ 4.0 และคณะทำงานพัฒนาระบบราชการ
วันศุกร์ที่ 24 กรกฎาคม 2563
รองปลัดวรวรรณฯ เป็นประธานการประชุมคณะกรรมการติดตามและกํากับดูแลการพัฒนาระบบราชการ 4.0 และคณะทํางานพัฒนาระบบราชการ
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการติดตามและกํากับดูแลการพัฒนาระบบราชการ 4.0 และคณะทํางานพัฒนาระบบราชการ ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม
วันนี้ (24 กรกฎาคม 2563) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการติดตามและกํากับดูแลการพัฒนาระบบราชการ 4.0 (PMQA 4.0) และคณะทํางานพัฒนาระบบราชการ (PMQA 4.0) ของสํานักงานปลัดกระทรวงอุตสาหกรรม พร้อมมอบรางวัลเพื่อยกย่องชมเชยแก่บุคลากรผู้ที่มีความกระตือรือร้นให้ความร่วมมือและมีส่วนร่วมอย่างเด่นชัดในการดําเนินการพัฒนาองค์การไปสู่ระบบราชการ 4.0 จํานวน 3 รางวัล ประกอบด้วย รางวัลทีม PMQA 4.0 ดีเด่น รางวัลบุคคล PMQA 4.0 ดีเด่นและรางวัลชมเชย PMQA 4.0 ทั้งนี้ ที่ประชุมได้นําเสนอแผนพัฒนาองค์การ หมวด 1-6 ประจําปีงบประมาณ 2563- 2565 แผนติดตามการดําเนินงานแผนพัฒนาองค์การ โดยมีผู้อํานวยการกองต่างๆ ข้าราชการ และเจ้าหน้าที่สํานักงานปลัดกระทรวงอุตสาหกรรม ร่วมประชุม ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นวิทยากรบรรยายในงานสัมมนาผู้ลงทุนสถาบันระดับนานาชาติ “Thailand Focus 2018”
วันพฤหัสบดีที่ 30 สิงหาคม 2561
รมว.ดิจิทัลฯ เป็นวิทยากรบรรยายในงานสัมมนาผู้ลงทุนสถาบันระดับนานาชาติ “Thailand Focus 2018”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นวิทยากรบรรยายหัวข้อ “Smart City and Internet Of Things” ในงานสัมมนาผู้ลงทุนสถาบันระดับนานาชาติ “Thailand Focus 2018” โดยตลาดหลักทรัพย์แห่งประเทศไทย (SET) จัดขึ้น เพื่อนําเสนอข้อมูลด้านเศรษฐกิจ การเงิน การลงทุน รวมถึงนโยบายที่สําคัญและยุทธศาสตร์การบริหารประเทศของรัฐ ที่มีผลต่อการตัดสินใจลงทุนของกลุ่มผู้ลงทุนต่างประเทศ ทั่วโลก ซึ่ง รมว.กระทรวงดิจิทัลฯ ได้กล่าวถึงแผนพัฒนา Smart City ในหลายจังหวัดของประเทศ รวมถึงเขตพัฒนาระเบียงเศรษฐกิจพิเศษภาคตะวันออก (EEC) ซึ่งมีโครงการ Digital Park รองรับการพัฒนาด้านดิจิทัล รวมถึงการจัดตั้งสถาบันไอโอที (IoT Institute) และการนําร่องใช้งาน smart IoT solutions ต่างๆ ที่จะทําให้ EEC เป็น Smart City ด้านดิจิทัล ทั้งนี้ ในส่วนของการลงทุนรัฐบาลได้สร้างความร่วมมือล่าสุดระหว่างไทย – จีน ในการขับเคลื่อนเขตพัฒนาระเบียงเศรษฐกิจพิเศษภาคตะวันออก (EEC) ในด้านเทคโนโลยีและนวัตกรรม ที่เกิดจากการบูรณาการความร่วมมือระหว่างภาครัฐ ภาคเอกชน ภาควิชาการ ทั้งในประเทศและต่างประเทศ โดยมีเป้าหมายสูงสุดในการปรับเปลี่ยนประเทศไปสู่โครงสร้างเศรษฐกิจแบบดิจิทัลบนฐานนวัตกรรมตามนโยบายของรัฐบาล จากความร่วมมือระหว่าง ไทย – จีน นําไปสู่การลงนามบันทึกความเข้าใจ (MOU) ถึง 10 ฉบับ ซึ่งมีในส่วนของหน่วยงานในสังกัดกระทรวงดิจิทัลฯ จํานวน 5 ฉบับ อาทิ ความร่วมมือด้านการพัฒนาเคเบิลใต้น้ําเส้นใหม่เชื่อม EEC และฮ่องกง การพัฒนาสนามทดสอบและพันธมิตรเพื่อนําเทคโนโลยี 5G ไปใช้ในช่วงต้น เป็นต้น โดยความร่วมมือระหว่างไทย-จีน ในครั้งนี้ จะนํามาซึ่งผลประโยชน์ทั้งด้านเศรษฐกิจและสังคมร่วมกัน เมื่อวันที่ 30 สิงหาคม 2561 ณ โรงแรมแกรนด์ไฮแอท เอราวัณ ถนนราชดําริ เขตปทุมวัน กรุงเทพฯ
************************
รัฐบาลไทย-ข่าวทำเนียบรัฐบาล-นายกรัฐมนตรีชมงานศิลปะภาพวาดบนกำแพง Street Art จุดท่องเที่ยวแห่งใหม่ ของจังหวัดลำปาง
วันจันทร์ที่ 14 มกราคม 2562
นายกรัฐมนตรีชมงานศิลปะภาพวาดบนกําแพง Street Art จุดท่องเที่ยวแห่งใหม่ ของจังหวัดลําปาง
นายกรัฐมนตรีชมงานศิลปะภาพวาดบนกําแพง Street Art จุดท่องเที่ยวแห่งใหม่ของจังหวัดลําปาง
วันนี้ (14 มกราคม 2562) เวลา 20.00 น. ณ สะพานรัษฎาภิเศก อําเภอเมือง จังหวัดลําปาง พลเอก ประยุทธ์ จันทร์โอชา นายกรัฐมนตรีและคณะ ชมงานศิลปะภาพวาดบนกําแพงบ้านเรือนประชาชน หรือ Street Art บริเวณริมแม่น้ําวัง ซึ่งเป็นความร่วมมือระหว่างจังหวัด ศิลปินลําปาง และชาวลําปาง เพื่อส่งเสริมการท่องเที่ยว และ Creative Tourism ของรัฐบาล โดยมีผู้ว่าราชการจังหวัดลําปาง และประชาชนในพื้นที่มารอให้การต้อนรับ
เมื่อนายกรัฐมนตรีเดินทางมาถึงได้ร่วมถ่ายภาพหมู่ พร้อมกล่าวทักทายประชาชน เด็ก นักเรียน และผู้สูงอายุที่มารอให้การต้อนรับ จากนั้น มีประชาชนส่งเสียงเชียร์ลุงตู่สู้ ๆ ขอให้เป็นนายกรัฐมนตรีคนต่อไป
โอกาสนี้ นายกรัฐมนตรีได้เดินเยี่ยมชม Street Art ริมแม่น้ําวัง โดยร่วมถ่ายภาพคู่เด็กนักเรียนบริเวณกําแพงยาวด้านข้างสะพานที่จะลงไปสู่แม่น้ําวัง ตามภาพวาดบนกําแพง ได้แก่ รูปก๋วยเตี๋ยวใส่อยู่ในชามตราไก่ รถม้าลําปาง ภาพเด็กน้อยเล่นซ่อนหา และภาพเด็กถือลูกโป่ง ซึ่งเป็นความร่วมมือของศิลปินลําปางและประชาชนเจ้าของบ้านเรือนที่ร่วมมือมอบกําแพงบ้านเรือนให้เป็นพื้นที่ศิลปะ รวมทั้งเป็นการปฏิบัติตามนโยบายของรัฐบาล ในการปรับปรุงภูมิทัศน์สร้างสีสันริมแม่น้ําวัง ที่เน้นการส่งเสริมการท่องเที่ยวเชิงสร้างสรรค์ และในปลายเดือนนี้ จังหวัดลําปางจะได้จัดงาน Lampang Street Festival ระหว่างวันที่ 26 - 27 มกราคม 2562 เพื่อเชิญชวนคนรักศิลปะ วัฒนธรรม และธรรมชาติ มาร่วมสัมผัสเสน่ห์ลําปาง และส่งเสริมการท่องเที่ยวสร้างสรรค์ เมืองลําปาง (Creative tourism) อีกด้วย
สําหรับสะพานรัษฎาภิเศกเป็นสะพานข้ามแม่น้ําวัง ตั้งอยู่ในเขตตําบลหัวเวียง อําเภอเมืองลําปาง จังหวัดลําปาง ซึ่งเป็นสัญลักษณ์ของเมืองลําปาง ได้จัดสร้างขึ้นเพื่อเฉลิมพระเกียรติในวาระที่พระบาทสมเด็จพระจุลจอมเกล้าเจ้าอยู่หัว รัชกาลที่ 5 ในโอกาสที่พระองค์ทรงครองราชย์ครบ 25 ปี ในปี พ.ศ. 2437
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถานกงสุลใหญ่ ณ นครแฟรงก์เฟิร์ต อำนวยความสะดวกและส่งคนไทยจาก 11 ประเทศกลับประเทศไทยโดยสายการบิน Lufthansa เที่ยวบินที่ LH 772 [กระทรวงการต่างประเทศ]
วันเสาร์ที่ 6 มิถุนายน 2563
สถานกงสุลใหญ่ ณ นครแฟรงก์เฟิร์ต อํานวยความสะดวกและส่งคนไทยจาก 11 ประเทศกลับประเทศไทยโดยสายการบิน Lufthansa เที่ยวบินที่ LH 772 [กระทรวงการต่างประเทศ]
สถานกงสุลใหญ่ ณ นครแฟรงก์เฟิร์ต อํานวยความสะดวกและส่งคนไทยจาก 11 ประเทศกลับประเทศไทยโดยสายการบิน Lufthansa เที่ยวบินที่ LH 772
วันนี้ (5 มิถุนายน 2563) สถานกงสุลใหญ่ ณ นครแฟรงก์เฟิร์ต อํานวยความสะดวกคนไทย 100 คน ซึ่งส่วนใหญ่เป็นผู้ที่มีความยากลําบากในการดํารงชีวิตและจําเป็นต้องเดินทางกลับประเทศไทยโดยเร่งด่วน อาทิ ผู้ป่วย นักเรียน/นักศึกษา นักท่องเที่ยวที่วีซ่าหมดอายุ และแรงงานที่หมดสัญญาจ้างงานหรือถูกเลิกจ้าง จาก 11 ประเทศ ได้แก่ เยอรมนี เบลเยียม แคนาดา ฝรั่งเศส ฮังการี อิตาลี โปรตุเกส โปแลนด์ สวีเดน สวิตเซอร์แลนด์ และสหราชอาณาจักร เดินทางกลับประเทศไทยโดยสายการบิน Lufthansa เที่ยวบินที่ LH 772 ซึ่งออกเดินทางจากท่าอากาศยานนานาชาตินครแฟรงก์เฟิร์ต เวลา 09.40 น. ตามเวลาท้องถิ่นของเยอรมนี และมีกําหนดถึงท่าอากาศยานสุวรรณภูมิ วันที่ 6 มิถุนายน 2563 เวลา 01.30 น.
สถานเอกอัครราชทูต ณ กรุงเบอร์ลิน เป็นผู้ประสานงานขอความร่วมมือจากสายการบินและขออนุมัติจากส่วนราชการที่เกี่ยวข้องของประเทศไทย พร้อมด้วยความร่วมมือจากสถานเอกอัครราชทูตในยุโรปและสถานกงสุลใหญ่ ณ นครมิวนิก ในการอํานวยความสะดวกและออกเอกสารที่เกี่ยวข้องให้ครบถ้วน โดยผู้ที่เดินทางกลับประเทศไทยทุกคนรับทราบเกี่ยวกับมาตรการกักตัว 14 วัน หลังจากที่เดินทางถึงประเทศไทยด้วยแล้ว
ทั้งนี้ สถานกงสุลใหญ่ ณ นครแฟรงก์เฟิร์ต จัดเตรียมของว่าง อาหารไทย ขนมไทย เครื่องดื่ม และของใช้จําเป็น ให้แก่คนไทยทั้ง 100 คน ที่ขึ้นเครื่องบินกลับประเทศไทยที่ท่าอากาศยานนานาชาติแฟรงก์เฟิร์ต ตลอดจนไปอํานวยความสะดวกและจัดสถานที่พักผ่อนให้แก่คนไทยที่เดินทางมาถึงท่าอากาศยานฯ จากประเทศอื่น ๆ ในยุโรป ในช่วงค่ําวันที่ 4 มิถุนายน 2563 และที่เดินทางถึงท่าอากาศยานฯ เพื่อขึ้นเครื่องบินในช่วงเช้าวันที่ 5 มิถุนายน 2563 โดยได้รับความอนุเคราะห์จากท่าอากาศยานนานาชาตินครแฟรงก์เฟิร์ตและสายการบิน Lufthansa ด้วยดี
สถานกงสุลใหญ่ฯ ขอขอบคุณกระทรวงการต่างประเทศ สถานเอกอัครราชทูต ณ กรุงเบอร์ลิน และสถานกงสุลใหญ่ ณ นครมิวนิก สถานเอกอัครราชทูตในยุโรป สถานเอกอัครราชทูต ณ กรุงออตตาวา สายการบิน Lufthansa และหน่วยงานไทยที่เกี่ยวข้องทุกหน่วยงานที่สนับสนุนในการปฏิบัติภารกิจครั้งนี้ ซึ่งทําให้สามารถส่งกลับคนไทยกลับประเทศได้สําเร็จลุล่วงด้วยดี
------------------------------------
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับรัฐมนตรีช่วยว่าการกระทรวงยุติธรรมสาธารณรัฐประชาชนจีน
วันจันทร์ที่ 5 พฤศจิกายน 2561
รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับรัฐมนตรีช่วยว่าการกระทรวงยุติธรรมสาธารณรัฐประชาชนจีน
รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับรัฐมนตรีช่วยว่าการกระทรวงยุติธรรมสาธารณรัฐประชาชนจีน
ในวันจันทร์ที่ ๕ พฤศจิกายน ๒๕๖๑ เวลา ๑๐.๐๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
ให้การต้อนรับ H.E. Mr. Zhao Dacheng รัฐมนตรีช่วยว่าการกระทรวงยุติธรรมสาธารณรัฐประชาชนจีน
และคณะ
ในโอกาสเข้าเยี่ยมคารวะ พร้อมทั้งหารือแนวทางการส่งเสริมความร่วมมือด้านกระบวนการยุติธรรม
โดยมี พลตํารวจเอก เรืองศักดิ์ จริตเอก ที่ปรึกษารัฐมนตรีว่าการกระทรวงยุติธรรม
พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายวิทยา สุริยะวงศ์ รองปลัดกระทรวงยุติธรรม
และผู้ที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-สธ.-วธ. จัดทำคู่มือการจัดพิธีทางศาสนาและการจัดกิจกรรมทางประเพณี [กระทรวงสาธารณสุข]
วันพฤหัสบดีที่ 2 กรกฎาคม 2563
สธ.-วธ. จัดทําคู่มือการจัดพิธีทางศาสนาและการจัดกิจกรรมทางประเพณี [กระทรวงสาธารณสุข]
สธ.-วธ. จัดทําคู่มือการจัดพิธีทางศาสนาและการจัดกิจกรรมทางประเพณี
กระทรวงสาธารณสุข โดยกรมอนามัยร่วมกับกระทรวงวัฒนธรรม จัดทําคู่มือการจัดพิธีทางศาสนาและการจัดกิจกรรมทางประเพณี เพื่อเป็นแนวทางสําหรับพระภิกษุสงฆ์ นักบวช พราหมณ์ บาทหลวง และประชาชน แบบวิถีชีวิตใหม่ ผลสํารวจพบประชาชนไม่เช็คอิน-เช็คเอาท์ไทยชนะร้อยละ 20.8 เหตุผลส่วนใหญ่คือ ลืม ไม่สะดวก ไม่มั่นใจความปลอดภัยข้อมูลส่วนบุคคล
วันนี้ (1 กรกฎาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรีแพทย์หญิงพรรณพิมล วิปุลากร อธิบดีกรมอนามัยและนายกิตติพันธ์ พานสุวรรณ อธิบดีกรมการศาสนา กระทรวงวัฒนธรรม แถลงข่าวเรื่อง การจัดการสถานที่ “ศาสนสถาน” ในช่วงโควิด 19 ว่า ในระยะที่ผ่านมา ประชาชนลดกิจกรรมต่าง ๆ แต่มีความต้องการประกอบศาสนกิจ อย่างไรก็ตาม จากการสํารวจสถานที่ที่ประชาชนไปใช้บริการหลังการผ่อนปรนพบว่า ประชาชนไปใช้ศาสนสถาน และนิยมไปตลาดสด ร้านอาหาร ห้างสรรพสินค้า ร้านตัดผม โดยร้อยละ 20.8 ไม่เช็คอินเว็บ/แอปไทยชนะ เหตุผลคือ ลืมร้อยละ 38.8 ไม่สะดวก/เสียเวลาร้อยละ 23.8 และไม่มั่นใจในความปลอดภัยของข้อมูลร้อยละ 22.1
ในช่วงเทศกาลวันเข้าพรรษาที่จะมาถึง กระทรวงสาธารณสุข โดยกรมอนามัยได้ร่วมกับกระทรวงวัฒนธรรมจัดทําคู่มือการจัดพิธีทางศาสนาและการจัดกิจกรรมทางประเพณี เพื่อเป็นแนวทางสําหรับพระภิกษุสงฆ์ นักบวช พราหมณ์ บาทหลวง และประชาชน แบบวิถีชีวิตใหม่ เพื่อป้องกันการระบาดของโรคติดเชื้อไวรัสโคโรนา 2019 โดยกําหนดมาตรการสําหรับศาสนสถาน/ สถานที่จัดงาน, ผู้ประกอบพิธี/ ผู้นําปฏิบัติพิธี/ ผู้เข้าร่วมพิธีหรือร่วมกิจกรรม, การเตรียมอุปกรณ์สิ่งของเครื่องใช้ โดยมีแนวทางปฏิบัติศาสนสถานคือ คัดกรอง ตรวจวัดอุณหภูมิและลงชื่อผู้เข้าร่วมพิธี กําหนดจํานวนผู้เข้าร่วม จัดอุปกรณ์ป้องกันตนเองเจ้าหน้าที่ และเตรียมเจลแอลกอฮอล์ล้างมือ จัดที่นั่งเว้นระยะห่าง โดยผู้เข้าร่วมพิธี ต้องลงชื่อเข้าร่วม สวมหน้ากากตลอดเวลา และอาบน้ํา/ เปลี่ยนเสื้อผ้าทันทีที่กลับถึงที่พัก
ทั้งนี้ ศาสนสถานทั้งวัด โบสถ์ และมัสยิด ได้จัดทําป้ายคําแนะนํา ใช้ข้อปฏิบัติเช่นเดียวกับพื้นที่สาธารณะทั่วไป สําหรับข้อปฏิบัติสําหรับวัด พระสงฆ์และผู้มาทําบุญตักบาตรต้องสวมหน้ากากผ้า/ หน้ากากอนามัยตลอดเวลา จัดให้มีอ่างล้างมือและสบู่ เตรียมโต๊ะสําหรับวางของใส่บาตร กําหนดที่นั่งห่างกันอย่างน้อย 2 เมตร จัดชุดสําหรับฉันอาหารเฉพาะรูป กําหนดเส้นทางเดินใส่บาตรให้เดินทางเดียว เว้นระยะห่าง 2 เมตร กําหนดเส้นทางเข้า-ออกไม่ให้สวนทางกัน ลดความแออัด และมีการประชาสัมพันธ์ย้ําเตือนการสวมหน้ากากและล้างมือ ที่สําคัญหากป่วยขอให้งดร่วมกิจกรรมทางศาสนา งานประเพณีต่าง ๆ
นายกิตติพันธ์ พานสุวรรณ อธิบดีกรมการศาสนา กระทรวงวัฒนธรรม กล่าวว่า ที่ผ่านมา ทุกศาสนาทั้งพุทธ อิสลาม คริสต์ ฮินดู พราหมณ์ ซิกข์ ได้นําแนวทางการควบคุมโรคไปปฏิบัติอย่างเคร่งครัด โดยกรมการศาสนา ได้มีข้อกําหนดให้ละเว้น เลี่ยง หรือหาวิธีเหมาะสมเพื่อป้องกันการติดเชื้อ ซึ่งได้รับความร่วมมือจากศาสนิกชนเป็นอย่างดี สําหรับการเวียนเทียน จะต้องเว้นระยะห่าง กําหนดจํานวนคนเข้าร่วมตามขนาดของพื้นที่ เช่น พื้นที่โล่งรอบอุโบสถ รวมทั้งสามารถบริหารจัดการในการเวียนเทียนได้ตลอดเวลา เพื่อลดความแออัด
*************************** 1 กรกฎาคม 2563
รัฐบาลไทย-ข่าวทำเนียบรัฐบาล-นายวีระ โรจน์พจนรัตน์ รัฐมนตรีว่าการกระทรวงวัฒนธรรมเป็นสักขีพยานในการลงนามความร่วมมือด้านศิลปวัฒนธรรมระหว่างกรมศิลปากรกับมหาวิทยาลัยศิลปากร
วันอังคารที่ 13 กุมภาพันธ์ 2561
นายวีระ โรจน์พจนรัตน์ รัฐมนตรีว่าการกระทรวงวัฒนธรรมเป็นสักขีพยานในการลงนามความร่วมมือด้านศิลปวัฒนธรรมระหว่างกรมศิลปากรกับมหาวิทยาลัยศิลปากร
นายวีระ โรจน์พจนรัตน์ รัฐมนตรีว่าการกระทรวงวัฒนธรรมเป็นสักขีพยานในการลงนามความร่วมมือด้านศิลปวัฒนธรรมระหว่างกรมศิลปากรกับมหาวิทยาลัยศิลปากร
วันที่ 12 กุมภาพันธ์ 2561 เวลา 14.00 น. นายวีระ โรจน์พจนรัตน์ รัฐมนตรีว่าการกระทรวงวัฒนธรรมเป็นสักขีพยานในการลงนามความร่วมมือด้านศิลปวัฒนธรรมระหว่างกรมศิลปากรกับมหาวิทยาลัยศิลปากร และเป็นวิทยากรบรรยายพิเศษในโครงการความร่วมมือด้านการอนุรักษ์ภาพวาดระหว่างมหาวิทยาลัยศิลปากรและ Institute of Conservation University of Applied Arts Vienna โดยมีคุณหญิงไขศรี ศรีอรุณ อดีตรัฐมนตรีว่าการกระทรวงวัฒนธรรม นางฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นายอนันต์ ชูโชติ อธิบดีกรมศิลปากร ผู้บริหารกระทรวงวัฒนธรรม และผศ.ดร.วันชัย สุทธะนันท์ อธิการบดีและนักศึกษาวิทยาลัยนานาชาติ มหาวิทยาลัยศิลปากรเข้าร่วมในพิธี ณพิพิธภัณฑสถานแห่งชาติ หอศิลป์ ถนนเจ้าฟ้า กรุงเทพฯ
รัฐบาลไทย-ข่าวทำเนียบรัฐบาล-"เดิน กิน ชิม เที่ยว" Walking Street ผลตอบรับดีเกินคาด
วันจันทร์ที่ 13 มกราคม 2563
"เดิน กิน ชิม เที่ยว" Walking Street ผลตอบรับดีเกินคาด
วันอาทิตย์ที่ 12 มกราคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพอใจผลการจัดกิจกรรมคนเดิน "เดิน กิน ชิม เที่ยว" Walking Street ซึ่งเป็นกิจกรรมส่งเสริมการท่องเที่ยวและช่วยกระตุ้นเศรษฐกิจฐานราก ทั้งในกรุงเทพฯ และทุกจังหวัดทั่วประเทศ ที่เริ่มดําเนินการพร้อมกันตั้งแต่วันที่ 22 ธ.ค. 62 มีประชาชนเข้าร่วมกิจกรรมแล้วกว่า 400,000 คน และมีเงินหมุนเวียนจากการจัดกิจกรรมทั้งสิ้นกว่า 70,000,000 ล้านบาท โดยรัฐบาลพร้อมให้การสนับสนุนการจัดกิจกรรมถนนคนเดินปี 2563 ให้มีความต่อเนื่อง รวมถึงจัดงาน Thailand Street Food Festival 2020 เพื่อส่งเสริมการท่องเที่ยวเชิงอาหาร ให้นักท่องเที่ยวได้ชิมรสชาติอาหารสตรีทฟู้ดของไทยช่วยสร้างชื่อเสียงให้กับประเทศเพิ่มมากขึ้นอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี